Document ID: 31993R0483

ΚΑΝΟΝΙΣΜΟΣ (ΕΟΚ) αριθ. 483/93 ΤΗΣ ΕΠΙΤΡΟΠΗΣ της 2ας Μαρτίου 1993 για την τροποποίηση του κανονισμού (ΕΟΚ) αριθ. 3855/89 περί λεπτομερειών εφαρμογής του καθεστώτος που εφαρμόζεται κατά την εισαγωγή των προϊόντων που υπάγονται στους κωδικούς ΣΟ 0714 10 91, 0714 10 99, 0714 90 11 και 0714 90 19 και κατάγονται από τη Λαϊκή Δημοκρατία της Κίνας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 430/87 του Συμβουλίου της 9ης Φεβρουαρίου 1987 περί του καθεστώτος εισαγωγής που εφαρμόζεται σε ορισμένα προϊόντα που υπάγονται στους κωδικούς ΣΟ 0714 10 και 0714 90 και κατάγονται από ορισμένες τρίτες χώρες (1), όπως τροποποιήθηκε τελευταία από τον κανονισμό (ΕΟΚ) αριθ. 3909/92 (2), και ιδίως το άρθρο 2,
Εκτιμώντας:
ότι στον κανονισμό (ΕΟΚ) αριθ. 3855/89 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 3935/92 (4), προβλέπεται ότι τα πιστοποιητικά εισαγωγής που ζητούνται για τα εν λόγω προϊόντα εκδίδονται από τα κράτη μέλη την πέμπτη εργάσιμη ημέρα που έπεται της ημέρας καταθέσεως της αιτήσεως- ότι με τη σημερινή πείρα διαπιστώνεται ότι η διάταξη αυτή δημιουργεί καθυστερήσεις στις εκδόσεις των εν λόγω πιστοποιητικών εισαγωγής, που βλάπτουν την αρμονική διεξαγωγή των εμπορικών εργασιών- ότι είναι προτιμότερο τα κράτη μέλη να μπορούν να εκδίδουν τα πιστοποιητικά εισαγωγής αμέσως μετά τη λήψη της ανακοίνωσης της Επιτροπής και να καθοριστεί προθεσμία για την πραγματοποίηση της ανακοίνωσης αυτής-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 3855/89 τροποποιείται ως εξής:
1. Το άρθρο 8 αντικαθίσταται από το ακόλουθο κείμενο:
"Άρθρο 8
1. Τα κράτη μέλη διαβιβάζουν με τέλεξ ή τέλεφαξ στην Επιτροπή, την επόμενη ημέρα εκείνης της καταθέσεως της αιτήσεως χορηγήσεως των πιστοποιητικών, για κάθε αίτηση πιστοποιητικού τις ακόλουθες πληροφορίες:
- την ποσότητα για την οποία έχει ζητηθεί το πιστοποιητικό εισαγωγής,
- το ονοματεπώνυμο του αιτούντος,
- τον αριθμό του υποβληθέντος πιστοποιητικού εξαγωγής που εμφαίνεται στην ανώτερη θέση του πιστοποιητικού αυτού,
- το ονοματεπώνυμο του εξαγωγέα που εμφαίνεται επί του πιστοποιητικού εξαγωγής.
2. Το αργότερο την τέταρτη εργάσιμη ημέρα από την ημέρα καταθέσεως των αιτήσεων, η Επιτροπή καθορίζει και αναφέρει με τέλεξ στα κράτη μέλη εάν δίδεται συνέχεια στις αιτήσεις των πιστοποιητικών.
Σε περίπτωση αθετήσεως των όρων από τους οποίους εξαρτάται η έκδοση του πιστοποιητικού, η Επιτροπή ενδεχομένως μετά από διαβούλευση με τις αρχές της Λαϊκής Δημοκρατίας της Κίνας, μπορεί να λάβει τα δέοντα μέτρα.
3. Αμέσως μετά τη λήψη της ανακοίνωσης της Επιτροπής, τα κράτη μέλη μπορούν να εκδόσουν τα πιστοποιητικά εισαγωγής."
2. Το άρθρο 10 διαγράφεται.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 2 Μαρτίου 1993.

Labels: 3
17
18